
REGLEMENTĂRI EUROPENE ACTUALE REFERITOARE LA COMERŢUL CU LEMN ŞI PRODUSE DIN LEMN 
Pentru a combate exploatarea forestieră ilegală şi comerţul cu produse din lemn de origine ilegală, Uniunea Europeană a stabilit, în mai 2003, planul de acţiune FLEGT
 - aplicarea reglementărilor, guvernare şi comerţ în domeniul forestier. Acest plan de acţiune prevede încheierea de acorduri voluntare de parteneriat între ţările furnizoare lemn şi UE, precum şi o procedură de autorizare potrivit căreia produsele din lemn exportate din aceste ţări trebuie să facă obiectul unei licenţe FLEGT eliberate în ţara parteneră, care să asigure legalitatea lemnului (adică faptul că sunt produse din lemn recoltat la nivel intern în mod legal sau din lemn care a fost recoltat în mod legal într-o ţară terță şi importat în ţara parteneră în conformitate cu legislaţia naţională a ţării de recoltare). Pentru a asigura eficacitatea regimului de licenţe FLEGT, autorităţile vamale din statele membre pun în liberă circulaţie produsele din lemn care intră sub incidenţa acestui regim doar dacă este prezentată o licenţă FLEGT, care este acceptată de autoritatea competentă din statul membru respectiv.

Regulamentul (CE) nr.2173/2005 al Consiliului din 20 decembrie 2005 stabileşte normele de aplicare a regimului de licenţe FLEGT. Ca un pas înainte în punerea în aplicare a Planului de acţiune FLEGT, a fost adoptat Regulamentul UE nr.995/2010, care se aplică integral începând din 3 martie 2013. De atunci, comercializarea lemnului şi a produselor din lemn provenite de la o exploatare forestieră ilegală este interzisă. 
Reglementările europene actuale referitoare la comerţul cu lemn şi produse din lemn includ:  
- Regulamentul (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor care revin operatorilor care introduc pe piaţă lemn şi produse din lemn
;

- Regulamentul de punere în aplicare (UE) NR.607/2012 al Comisiei privind normele detaliate referitoare la sistemul due diligence şi la frecvenţa şi natura controalelor privind organizaţiile de monitorizare prevăzute în Regulamentul (UE) nr. 995/2010 al Parlamentului European şi al Consiliului de stabilire a obligaţiilor care revin operatorilor care introduc pe piaţă lemn şi produse din lemn
; Ghid de  aplicare al Comisiei;
 

- Regulamentul Delegat (UE) NR. 363/2012 al Comisiei privind normele de procedură pentru recunoaşterea şi retragerea recunoaşterii organizaţiilor de monitorizare, prevăzute de Regulamentul (UE) nr. 995/2010 al Parlamentului European şi al Consiliului de stabilire a obligaţiilor care revin operatorilor care introduc pe piaţă lemn şi produse din lemn
;


În Regulamentul (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor care revin operatorilor care introduc pe piaţă lemn şi produse din lemn se menţionează că exploatarea forestieră ilegală se referă la orice formă de recoltare, prelucrare sau comercializare a lemnului care încalcă legislaţia ţării în care a avut loc recoltarea. Datorită despăduririi şi degradării cauzate, astfel de practici au repercusiuni grave asupra mediului, cum ar fi diminuarea biodiversităţi şi creşterea emisiilor de CO2. Exploatarea forestieră ilegală are, de asemenea, repercusiuni economice şi sociale. În Regulament se fac precizări în legătură cu faptul că acesta se aplică nu doar lemnului importat, ci şi lemnului recoltat sau prelucrat în cadrul Uniunii Europene (UE). Acesta acoperă o gamă largă de produse din lemn, enumerate într-o anexă, în conformitate cu nomenclatorul Codului vamal comunitar.

În legătură cu obligaţiile operatorilor, Regulamentul stabileşte trei obligaţii principale: 
1. Lemnul şi produsele din lemn introduse pe piaţă trebuie să provină din recolte legale;
2. Operatorii care introduc pe piaţă lemn şi produse din lemn trebuie să utilizeze un sistem de „due diligence”, un sistem de gestionare a riscurilor menit să minimizeze riscul prezenţei lemnului ilegal în lanţul de aprovizionare. Operatorii trebuie să poată furniza o serie de informaţii specifice privind lemnul şi produsele din lemn introduse pe piaţă şi să efectueze o analiză a riscurilor;
3. Operatorii trebuie să păstreze informaţiile privind furnizorii lor şi comercianţii cărora le-au furnizat lemn sau produse din lemn pe o perioadă de cel puţin cinci ani. Aceasta permite garantarea trasabilităţii.

Regulamentul oferă operatorilor posibilitatea de a utiliza sistemele „due diligence” instituite de organizaţiile de monitorizare. Acestea sunt organizaţii care dispun de capacităţile de expertiză şi de analiză necesare pentru a-şi ajuta membrii să se conformeze normelor. Organizaţiile de monitorizare trebuie să îndeplinească condiţiile legale şi tehnice pentru a fi recunoscute de Comisia Europeană.

Regulamentul se referă la cei care fac afaceri cu lemn sau produse din lemn împărţindu-i în două categorii: operatori și comercianţi. 


Operatorii – definiţi în regulament ca cei care introduc pentru prima dată lemn sau produse din lemn pe piaţa UE – trebuie să instituie un sistem de gestionare a riscurilor sau sistem „due diligence”. 


Comercianţii – definiţi ca aceia care vând sau cumpără lemn ori produse din lemn deja introduse pe piaţa UE – trebuie să ţină evidenţe ale furnizorilor și clienţilor pentru a facilita trasabilitatea produselor din lemn, dacă este necesar. 

Intră sub incidenţa regulamentului atât lemnul și produsele din lemn provenite din UE, cât și cele importate din afara UE. 


Regulamentul se aplică unei game largi de mase lemnoase și produse din lemn, însă nu în mod exhaustiv. Lista produselor care intră sub incidenţa actului legislativ poate fi consultată în anexa la Regulamentului.

Uniunea Europeană negociază şi încheie acorduri de parteneriat voluntar (FLEGT) cu o serie de ţări pentru a garanta că lemnul importat din aceste ţări are o origine legală.

Lemnul și produsele din lemn care fac obiectul unor licențe FLEGT
 sau CITES
 valabile sunt considerate conforme cu cerințele Regulamentului.



Regulamentul oferă operatorilor posibilitatea de a utiliza sistemele „due diligence” instituite de organizaţiile de monitorizare. Acestea sunt organizaţii care dispun de capacităţile de expertiză şi de analiză necesare pentru a-şi ajuta membrii să se conformeze normelor. Organizaţiile de monitorizare trebuie să îndeplinească condiţiile legale şi tehnice pentru a fi recunoscute de Comisia Europeană.
 
Lemnul exportat în cadrul acestor acorduri beneficiază de regimul de autorizare instituit prin Regulamentul (CE) nr. 2173/2005.


În conformitate cu Convenţia privind comerţul internaţional cu specii ale faunei şi florei sălbatice pe cale de dispariţie, Regulamentul (CE) nr. 338/97
 stipulează condiţiile de eliberare a permiselor pentru anumite specii de lemn. În temeiul regulamentului, lemnul care beneficiază de un astfel de permis este considerat, de asemenea, că provine dintr-o recoltă legală.


Aplicarea Regulamentului a început de la data de 3 martie 2013. 


Planul de acţiune FLEGT ( de aplicare a legislaţiei, guvernanţa și schimburile comerciale în domeniul forestier) a prevăzut o serie de măsuri pentru excluderea lemnului exploatat ilegal de pe piaţa UE, pentru îmbunătăţirea aprovizionării cu lemn recoltat legal și pentru creșterea cererii de produse din lemn fabricate în mod responsabil. Regulamentul UE privind lemnul (EUTR) și acordurile de parteneriat voluntar (APV – acorduri comerciale bilaterale cu ţările exportatoare de lemn care contribuie la prevenirea introducerii pe piaţa europeană a lemnului exploatat ilegal) sunt cele două elemente-cheie ale planului de acţiune.


Conform prevederilor din Regulament, sistemul „due diligence” include trei elemente inerente gestionării riscului: accesul la informaţii, evaluarea riscului şi atenuarea riscului identificat. Sistemul „due diligence” ar trebui să asigure accesul la informaţii privind sursele şi furnizorii de lemn şi produse din lemn introduse pe piaţa internă pentru prima dată, inclusiv informaţii relevante, cum ar fi respectarea legislaţiei aplicabile, ţara de recoltare, specia şi cantitatea ei, după caz, regiunea subnaţională şi concesiunea de recoltare. Pe baza acestor informaţii, operatorii ar trebui să realizeze o evaluare a riscului. În momentul în care este identificat un asemenea risc, operatorii ar trebui să îl atenueze în funcţie de anvergura acestuia, în vederea prevenirii introducerii pe piaţa internă a lemnului recoltat în mod ilegal şi a produselor din lemn derivate din acesta. O reprezentare schematică sistemului due diligence se regăseşte în una din anexele Regulamentului. Bunele practici sugerează că această operaţiune ar trebui efectuată anual.
ROMÂNIA – STADIUL IMPLEMENTĂRII REGLEMENTĂRILOR EUROPENE ÎN LEGISLAŢIA NAŢIONALĂ


Articolul 35 din Tratatul UE
 stabilește regula potrivit căreia „între statele membre sunt interzise restricțiile cantitative la export, precum și orice măsuri cu efect echivalent” există excepții.  Articolul 36 din Tratatul UE arată că: „dispozițiile (...) articolului 35 nu se opun interdicțiilor sau restricțiilor la (...) export (...) justificate pe motive de morală publică, de ordine publică, de siguranță publică, de protecție a sănătății și a vieții persoanelor sau animalelor sau de conservare a plantelor, de protejare a unor bunuri cu valoare de patrimoniu național cu valoare artistică, istorică sau arheologică sau de protecție a proprietății industriale și comerciale”.


În România, HG nr. 470/2014 a creat cadrul legislativ naţional de aplicare a Regulamentului UE nr. 995/2010 de stabilire a obligaţiilor care revin operatorilor care introduc pe piaţă lemn şi produse din lemn.  Astfel, au fost stabilite o serie de măsuri şi sancţiuni proporţionale pentru a asigura conformarea cu prevederile Regulamentului.
Conform art. 4 alin. (3) din HG 470/2014, începând cu data de 1 ianuarie 2015 se interzice exploatarea masei lemnoase pe picior de către operatorii economici prevăzuţi la alin. (1) care nu utilizează un sistem "due diligence". Autoritatea competentă stabilită prin Hotărârea Guvernului nr. 668/2011 este Ministerul Mediului şi pădurilor  care trebuia să pună în aplicare un sistem de evidenţă a operatorilor economici care implementează un sistem due-diligence. Prin Ordinul nr. 856/2014 Ministerului Mediului şi Schimbărilor Climatice privind prelucrarea apelurilor de urgenţă primite de la Sistemul naţional unic pentru apeluri de urgenţă la numărul 112 referitoare la transportul materialelor lemnoase prevede la art. 1 că: 
(1) Prin grija autorităţii publice centrale care răspunde de silvicultură se organizează Centrul de expertiză şi coordonare la distanţă, denumit în continuare Centrul APCRS, care va funcţiona ca structură specializată în furnizarea de informaţii specifice necesare resurselor de intervenţie în soluţionarea urgenţelor referitoare la transportul materialelor lemnoase sesizate către Serviciul de urgenţă 112, potrivit art. 3 lit. d) din Ordonanţa de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, aprobată cu modificări şi completări prin Legea nr. 160/2008.

(2) Furnizarea informaţiilor specifice prevăzută la alin. (1) se face în urma interogării bazei de date a Sistemului informaţional integrat de urmărire a materialelor lemnoase, denumit în continuare SUMAL
, prevăzut la art. 2 din Hotărârea Guvernului nr.470/2014 pentru aprobarea Normelor referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund, precum şi a unor măsuri de aplicare a Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor ce revin operatorilor care introduc pe piaţă lemn şi produse din lemn, cu modificările şi completările ulterioare.
(3) Centrul APCRS prelucrează prin interogarea bazelor de date din SUMAL informaţiile primite de la centrele unice pentru apeluri de urgenţă. În articolul 2 se prevede că (1) Centrul APCRS verifică în baza de date SUMAL validitatea codului unic online prevăzut la art. 3 alin. (2) din Hotărârea Guvernului nr.470/2014, cu modificările şi completările ulterioare, cod asociat numărului de înmatriculare al mijlocului de transport al materialelor lemnoase comunicat de către centrele unice pentru apeluri de urgenţă şi corespunzător datei şi orei la care s-a primit sesizarea. În lipsa numărului de înmatriculare al mijlocului de transport nu este posibilă identificarea codului unic online alocat transportului sesizat, fapt pentru care Centrul APCRS nu va fi apelat în sistemul 112. (2) Dacă Centrul APCRS constată validitatea codului unic online prevăzut la alin. (1), comunică aceasta operatorilor din centrele unice pentru apeluri de urgenţă pentru a închide fişa apelului. (3) Dacă Centrul APCRS constată că nu există codul unic valid prevăzut la alin. (1), comunică aceasta operatorilor din centrele unice pentru apeluri de urgenţă, care vor transfera apelurile şi către dispeceratul de urgenţă al inspectoratului judeţean de poliţie competent teritorial, respectiv al Direcţiei Generale de Poliţie a Municipiului Bucureşti, pentru a acţiona conform competenţelor. 


În scopul unei mai bune implementări a prevederilor a fost elaborat un Ghid de bune practici pentru operatorii naționali
 în vederea implementării corespunzătoare a prevederilor Regulamentului (UE) nr. 995/2010.

AUSTRIA

Baza legală:

Legea comerţului exterior

Legea privind monitorizareacomerţului cu lemn şi a produselor din lemn

Legea pădurilor

Potrivit Legii privind comerţul exterior
, pentru acordarea liberului de export pentru mărfuri care părăsesc Austria sunt necesare documentele uzuale de export, cât şi aprobări speciale şi certificate de origine. În calitate de stat membru al UE, Austria a preluat reglementările de export europene. Astfel pentru majoritatea exporturilor nu se datorează taxe vamale şi TVA. 
Dacă exportul se realizează într-un stat non-UE, documentaţia la export depinde de următorii factori: valoarea mărfurilor, locul de destinaţie al livrării de mărfuri, eventuale restricţii la export. Dacă marfa destinată exportului este supusă unei restricţii la export, vânzătorul austriac are o serie de obligaţii. El trebuie să declare exportul de mărfuri la autoritatea vamală din Austria şi să prezinte documentele de transport, factura şi certificatele necesare pentru export. Restricţii la export se aplică în special în privinţa armelor şi al produselor cu dublă utilizare.

Comerţul cu lemn şi produse din lemn este de o mare importanţă economică pentru Austria. Părţi considerabile din producţia industriei lemnului şi hârtiei sunt exportate în principal în ţările UE.

Mai mult de 95% din lemnul tăiat este procesat în Austria sau utilizat pentru producerea de energie. În plus, în 2013, 8,2 milioane m³ de jetoane de lemn brut şi 3,3 milioane de tone de lemn, aşchii şi alte deșeuri de lemn, lemn de foc, peleţi şi brichete au fost importate din străinătate. Cel mai mare cumpărător de lemn este industria de cherestea. Industria de hârtie cumpără, în principal, produse din lemn uşor şi cherestea. Valorificarea energetică se face din sortimente de calitate inferioară. 

Exporturile de lemn

Valoarea în 2013 a crescut cu 1,9%, la 3,73 miliarde de euro. Cea mai importantă categorie de export a fost lemnul în formă prelucrată (ferestre, uşi, parchet, placări, tâmplărie etc., în valoare de 1,13 miliarde euro, + 2% faţă de 2012), cu o pondere de 30%. 29% au venit din cherestea (1,09 miliarde de euro, + 2%), 24% din PAL și fibrolemnoase (0,89 miliarde de euro, + 0%), 9% din furnire, placaj şi lemn profilat (0,35 miliarde euro, + 2%). Exporturile de lemn brut (inclusiv aşchii, rumeguş, peleţi de lemn, lemn de foc) au reprezentat 6% sau 231 milioane de euro (+ 13%) din totalul exporturilor la capitolul "lemn şi produse din lemn", din care din care aproape jumătate a fost atribuit peleţilor.

Importurile de lemn:

Valoarea în 2013 a crescut cu 5,4%, la 2,30 miliarde de euro. Importul de lemn brut a avut o pondere de 39% (0,90 miliarde de euro, + 16%), cherestea 20% (0,46 miliarde euro, -2%), 18% lemn în formă prelucrată (0,42 miliarde euro, +15%). Furnirul, placajul şi lemnul profilat (0,21 miliarde de euro, -15%) şi PAL şi MDF (0,19 miliarde de euro, -0%) a reprezentat 9%, respectiv 8% din cota de import. În 2013, hârtie şi carton au fost exportate în valoare de 4,07 miliarde euro (-4%) şi importate în valoare de 1,92 miliarde euro (-1%). Celuloza şi deşeurile de hârtie sau carton (CN 47) au fost exportate în valoare de 0,30 miliarde de euro (+ 14%), în timp ce importurile s-au ridicat la 0,59 miliarde de euro (-8%).

Legea privind monitorizarea comerţului cu lemn şi produse din lemn

§ 1

(1) Prezenta lege servește pentru punerea în aplicare a:

1. Regulamentului (CE) nr. 2173/2005 privind instituirea unui regim de licențe FLEGT pentru importurile de lemn în Comunitatea Europeană, JO. Nu L 347, 30.12.2005, p.1;

2. regulamentelor suplimentare sau de punere în aplicare, cum ar fi Regulamentul (CE) nr 1024/2008 de stabilire a normelor de aplicare a Regulamentului (CE) nr 2173/2005 al Consiliului privind instituirea unui regim de licențe FLEGT pentru importurile de lemn în Comunitatea Europeană, JO. L 277, 18/10/2008 P. 23;

3. Regulamentului (UE) nr. 995/2010 privind obligația operatorilor care introduc lemn și produse din lemn, JO. No L 295, 12/11/2010 P. 23;
4. ale completărilor sau normelor de punere în aplicare precum:

a) Regulamentul (UE) nr. 363/2012 privind normele de recunoaștere și retragerea recunoașterii organizațiilor de monitorizare așa cum sunt definite în Regulamentul (UE) nr. 995/2010 și privind obligația operatorilor care introduc lemn şi produse din lemn, ABL. No L 115, 27/04/2012 P. 12;
b)Regulamentul de punere în aplicare (UE) nr. 607/2012 privind normele detaliate pentru sistemul de due diligence și frecvența și natura controalelor asupra organizațiilor de monitorizare, în conformitate cu Regulamentul (UE) nr. 995/2010 privind obligația operatorilor care introduc lemn și produse din lemn în comerţ, JO. Nu L 177, 07.07.2012 p. 16

(2) Pentru prezenta lege federală, se aplică definițiile prevăzute de actele enumerate la alin. 1. Prin ţară terță se înţelege orice stat care nu este stat membru al Uniunii Europene sau asimilat cu un stat al Uniunii Europene.

Autoritățile

§ 2

(1) Autoritățile competente, în scopul aplicării prevederilor actelor la § 1 și al aplicării prezentei legi federale, dacă nu se specifică altfel, sunt:

1. Biroul Forestier Federal

a) în ceea ce privește actele menționate la par.1 și 2 alin 1;

b) cu privire la actele menționate la § 1 alin 1 nr. 3 și 4 atunci când este vorba despre lemn sau produse din lemn,

aa) importate dintr-o țară terță pe piața internă a Uniunii Europene sau

bb) dintr-un alt stat membru al Uniunii Europene sau a unei ţări asimilate unui stat membru UE introduse în Austria;

2. Autoritatea administrativă de land, în ceea ce privește actele menționate la par. § 1 alin 1 nr. 3 și 4 cu excepția cazurilor din competența Biroul Forestier Federal.

(2) Biroul Forestier Federal este de asemenea punctul de contact al Comisiei Europene în conformitate cu art. 7 alin. 1 din Regulamentul (CE) nr. 2173/2005.

Implicarea autorităților vamale și a altor autorități

§ 3 
(1) Autoritățile vamale sunt implicate în executarea actelor menționate la § 1 și a prezentei legi în raport cu importurile

1. de produse din lemn în conformitate cu Regulamentul (CE) nr 2173/2005 al Consiliului din țările partenere;

2. de lemn și produse din lemn, în conformitate cu Regulamentul (UE) nr. 995/2010, cu state terțe.

(2) Autoritățile vamale au în special:

1. obține informaţii, prin activitățile specifice vamale, cu caracter personal, care sunt necesare pentru punerea în aplicare a actelor menționate la § 1, precum și a prezentei legi, de către Biroul Forestzier Federal sau alte autorităţi implicate,

2. să ia măsuri conform prevederilor art. 5 alin. 7 din Regulamentul (CE) nr. 2173/2005 al Consiliului 

3. permit libera circulaţie a produselor din lemn numai în conformitate cu prevederile art. 11 alin. 2 din Regulamentul (CE) nr. 1024/2008.

(3) Autoritățile sunt implicate să acționeze în conformitate cu § 11 alin. 3 pentru punerea în aplicare a prezentei legi federale, asociat cu punerea în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea, JO. Nu L 61, 03.03.1997, p.1, modificat ultima dată de Regulamentul (UE) nr. 1158/2012, JO. Nu L 339, 12.12.2012, p.1.

FRANŢA

Cadrul legal:
Codul forestier francez
 
Codul mediului

Codul comerţului

Legea forestieră din anul 2001 (Loi d’orientation forestière de 2001)

Legea de modernizare a agriculturii din 25 mai 2010

Circulara din 14 martie 2013 de punere în aplicare a Regulamentului lemnului (RBUE)
 

Legea nr. 2014-1170 din 13 octombrie 2014 referitoare la viitorul agriculturii, alimentaţiei şi pădurii


În Franţa politica în domeniul lemnului poartă numele de politica filierei lemnului - filière du bois , aceasta desemnând faptul că problema comercializării lemnului este abordată din perspectiva întregului circuit al lemnului. Această politică este adoptată de altfel în ţări cu mare tradiţie în domeniul industriei lemnului. Noţiunea filière du bois reflectă macro-filiera care include într-o viziune globală toti actorii care cultivă, taie, comercializează, transportă, transformă şi reciclează sau distruge pădurea. Ea cuprinde aşadar tot traseul de la sursă la utilizatorul final al lemnului sau până la încheierea vieţii acestuia. 


Politica în domeniul lemnului abordează materialul lemnos drept un produs ecologic, o resursă regenerabilă în timp. Aşa cum se precizează de la început în Codul forestier francez, lemnul este considerat  un material fundamental al dezvoltării durabile. În acest context, Franţa, deşi este deţinătoarea unor suprafeţe de pădure dintre cele mai mari din Europa, este unul dintre cei mai mari importatori de lemn, iar cea mai mare parte a lemnului tăiat este prelucrată în ţară
.   


Controlul comercializării legale a lemnului şi al aplicării Regulamentului european al lemnului este încredinţat din 30 ianuarie 2015 unui ONG al specialiştilor lemnului, specializat în protecţia lemnului « Le Commerce du Bois » (LCB). Supravegherea şi controlul se efectuează pe toată filiera, de acest control depinzând eficienţa economică şi dezvoltarea de calitate, durabilă. Controlul urmăreşte combaterea comercializării ilegale în interior şi în afara ţării, efectuându-se prin controlul gestionării, provenienţei genetice, tăierii, urmăririi circuitului buştenilor, transformării lor, valorificării acestora. Toate etapele sunt transparente şi automatizate, înlocuindu-se treptat mijloacele tradiţionale ale codurilor de bare sau georeferenţa. În aceste programe holistice sunt utilizate cipuri electronice injectate în trunchiuri, computere portabile adaptate utilizării în pădure, sisteme de identificare prin radiofrecvenţă RFID, antene speciale de citire adaptate filierei lemnului, coduri implantate în trunchiuri, marcări biodegradabili, indicatori de analiză a ciclului de viaţă al arborilor, teste genetice de identificare  etc.

Codul forestier francez
 include principiile fundamentale ale politicii forestiere, prin care sunt recunoscute ca fiind de interes general protecţia şi punerea în valoare a pădurii, precum şi gestionarea ei durabilă; conservarea resurselor genetice şi a biodiversităţii forestiere; protejarea resurselor de apă şi a calităţii aerului prin pădure prin gestionare durabilă; protecţia şi fixarea solului prin pădure; fixarea dioxidului de carbon şi stocarea carbonului prin pădure care contribuie la lupta împotriva schimbărilor climatice. În acest scop, se va ţine un inventar permanent al resurselor forestiere ale naţiunii. În art. L3 sunt menţionate responsabilităţile Consiliului superior al pădurii care participă, coordonează, aplică şi evaluează politica forestieră la nivel naţional şi regional. El este implicat în activitatea de cercetare în domeniu şi supraveghează finanţarea politicii forestiere, în special acţiunile Fondului forestier naţional. El este compus din membri ai Parlamentului, reprezentanţi ai ministerelor interesate, ai colectivităţilor locale, ai altor instituţii publice interesate, ai organizaţiilor profesionale reprezentative, ai organizaţiilor sindicale a salariaţilor etc. 

Prin angajamentele sale internaţionale, Franţa raportează la fiecare cinci ani indicatorii gestionării durabile a păduriilor franceze, pe 35 indicatori adoptaţi în anul 2003 la Viena şi cele cinci criterii Helsinki. 

În Franţa, încă din anul 1963, legea prevedea elaborarea unor planuri simple de gestionare (PSG) pentru pădurile private de peste 25 hectare. În timp, a fost elaborat de asemenea un Cod francez de bune practici silvicole.
 Măsurile conforme Directivei europene 2004/35/CE, au fost incluse în Legea forestieră din anul 2001 (loi d’orientation forestière de 2001) şi în  Planul naţional forestier de dezvoltare durabilă
. În Planul Naţional Franţa a propus de asemenea intensificarea activităţii industriale în domeniul forestier, dat fiind resursele forestiere importante neutilizate încă. Conform acestui plan, Franţa a propus ca măsurile de dezvoltare durabilă la nivel forestier să acopere 2 treimi din suprafaţa totală, până în anul 2015, inclusiv pe jumătate din suprafaţa care aparţine proprietarilor privaţi. Datele luate în considerare erau cele existente în Inventarul forestier Agreste din anul 2004. Supravegherea şi evaluarea aplicării legii din 2001 s-a făcut prin Consiliul Superior al pădurii, produselor forestiere şi transformării lemnului (CSFPFTB) creat în acelaşi an. Acesta a colaborat cu Federaţia naţională a Lemnului
, cu asociaţia profeşioniştilor în distribuţia lemnului şi produselor derivate Comertul cu lemn,
 etc, membre ale Federaţiei Europene a Comerţului cu lemn (European Timber Trade Federation)
  . 


Legea de modernizare a agriculturii din 25 mai 2010 a vizat redinamizarea sectorului forestier şi implicarea autorităţilor regionale şi teritoriale  de dezvoltare forestieră. Strategia referitoare la filiera lemn urmărea dezvoltarea industriei pe filiera lemen, concentrarea suprafeţelor mici de pădure exploatabile modern. Exporturile de lemn şi produse din lemn au  crescut, fiind instituit, concomitent, un Comitet naţional de gestionare a riscurilor în domeniul forestier.


În Franţa, Planul de acţiune al Uniunii Europene FLEGT referitor la aplicarea legislaţiei forestiere, guvernanţă şi schimburi comerciale şi acordul de parteneriat voluntar (APV)
 au fost puse în aplicare încă de la început prin Ministerul agriculturii, al industriei agroalimentare şi al pădurii. 

Reglementările au avut în vedere lista elaborată la nivel comunitar care includea: lemnul pentru încălzire, buşteni (grumes), lemn pentru industrie, cherestea (les sciages), placaje, panouri, ambalaje din lemn, precum şi produse de prelucrare a lemnului, paleţi, celuloză şi hârtie, mobilier din lemn, construcţii prefabricate etc. În legislaţia franceză au fost inroduse prevederile referitoare la sistemul due-diligence (la diligence raisonnée) care a impus noi reglementări în legătură cu informarea, evaluarea şi atenuarea riscurilor identificate. 

Regulamentul a fost implementat în Franţa prin Circulara din 14 martie 2013 de punere în aplicare a Regulamentului lemnului (RBUE).
 

 Legea nr.2014 -1170 din 13 octombrie 2014 referitoare la viitorul agriculturii, alimentaţiei şi pădurii
 a prevăzut crearea Observatorului spaţiilor naturale, agricole şi forestiere ale cărui funcţii sunt prevăzute în articolul L121-2-2 al Codului forestier.

GERMANIA

Agenţia Federală pentru Agricultură şi Alimentaţie
 (Bundesanstalt für Landwirtschaft und Ernährung - BLE) este, potrivit Legii privind securitatea comerţului cu lemn
 (Holzhandels-Sicherungs-Gesetz - HolzSiG), autoritatea responsabilă cu examinarea licenţelor FLEGT şi efectuarea controalelor asupra organizaţiilor de monitorizare, dar şi a comercianţilor şi operatorilor pe piaţă. 
În Germania, prevederile regulamentelor UE sunt transpuse în legislaţia națională prin Legea privind securitatea comerţului cu lemn (HolzSiG). Acest act normativ reglementează în special competenţele de intervenţie şi sancţiunile aplicabile de Agenţia Federală pentru Agricultură şi Alimentaţie (BLE)
 cu privire la licențele FLEGT îndoielnice sau incorecte, precum şi cu privire la legalitatea provenienţei lemnului sau aplicarea "sistemului due diligence".


NORVEGIA 


Ca membru al Acordului de Liber Schimb European şi a Acordului Economic European, Norvegia a decis punerea în aplicare Regulamentul (UE) nr. 995/2010 privind obligația operatorilor care introduc lemn și produse din lemn, care a intrat în vigoare de la 1 mai 2015
.

Punerea în aplicare a Regulamentului privind lemnul şi produsele fabricate în Norvegia se va baza pe sisteme cuprinzătoare, existente deja, privind înregistrarea şi controale privind respectarea legislaţiei naţionale referitoare la legislaţia durabilă a pădurilor. Prin utilizarea sistemului de înregistrare (deja bine dezvoltate în Norvegia), toţi operatorii vor avea acces la informaţiile necesare cu privire la livrările de lemn şi provenienţa lemnului. Aceste informaţii sunt deja la dispoziţia operatorilor şi a autorităţilor norvegiene.

Autoritatea pentru lemnul şi produsele din lemn provenite din Norvegia este Autoritatea Agricolă
, agenţie aflată în subordinea Ministerului Agriculturii.

Autoritatea pentru lemnul şi produsele din lemn importate este Agenţia Naţională pentru Mediu
, aflată în subordinea Ministerului Mediului, care va efectua inspecţii ale operatorilor şi alte măsuri relevante privind lemnul şi produsele din lemn importate.

Politica Norvegiei este aceea de stimulare a exploatării şi prelucrării lemnului produs intern
. Cu toate acestea Norvegia este una din ţările de referinţă în ceea ce priveste gestionarea resurselor ţinând în permanenţă cont de viitor. Grija pentru o gestionare echilibrată a resurselor este premisa modului în care această ţară a conceput politica de exploatare a lemnului coroborată cu politica de protecţie a pădurilor.

Actuala Lege a pădurilor
  a fost aprobată de Parlament în anul 2005 şi a intrat în vigoare în anul 2006. Obiectivele sunt de a promova gestionarea durabilă a resurselor forestiere şi dezvoltarea economică naţională precum şi pentru a asigura diversitatea biologică, consideraţii privind peisajul, prevederi privind recreerea în aer liber şi promovarea valorilor culturale associate cu pădurea. Legea se aplică tuturor categoriilor de proprietari de pădure.

O premisă importantă, încă din anul 1930, în politica de protejare a pădurilor este cea a Inventarierii Naţionale a Pădurilor.


De asemenea, între 4% şi 40% din veniturile din lemn sunt depuse într-un fond administrat guvernamental – Fondul forestier. Acest fond a fost înfiinţat pentru a asigura investiţii pe termen lung în silvicultura durabilă. Fondul forestier aparţine proprietarilor de păduri dar utilizarea fondului este permisă doar în condiţii bine stabilite, specifice activităţilor silvice. Banii proveniţi din fond sunt consideraţi ca şi venit pentru proprietari dar o parte din ei este scutită de impozit.

În ceea ce priveşte accesul publicului larg, acesta este permis peste tot în zonele necultivate. Accesul liber este un drept public vechi, iar din 1957 a fost stabilit prin lege. Activităţile de agrement motorizate sunt în general interzise în zonele off-road.

Di anul 1998 au fost concepute Standardele privind Protecţia Pădurile
 – standarde naţionale privind managementul durabil al pădurilor din Norvegia. Acestea sunt rezultatul unui consens între proprietarii de pădurii, operatorii din industria forestieră, organizaţiile de protecţie a mediului şi cele de promovare a recreerii în aer liber, sindicatele şi reprezentanţii intereselor consumatorilor. 

O revizuire din anul 2006 s-a impus pentru a se stabili normele care descriu obligaţiile proprietarilor de păduri astfel încât să fie atinse obiectivele Standardelor privind Protecţia Pădurilor.

Planurile de gestionare a pădurilor sunt instrumente extreme de importante pentru proprietarii de păduri în eforturile lor de gestiune durabilă a pădurilor. Planificarea managementului forestier include efectuarea inventarelor forestiere, listarea pădurilor şi a resurselor de mediu şi elaborarea unui plan de gestionare a acestor resurse. Inventarele emise în acest process de planificare şi gestionare a pădurilor sunt făcute publice. 

Proprietarii de păduri trebuie să se asigure că toate activităţile sunt în conformitate cu reglementările legale.


Aceste standarde sunt elaborate şi în baza reglementărilor referitoare la activităţile forestiere comerciale, iar prevederile privind activităţile comerciale acestea preced standardele.
� �HYPERLINK "http://eur-lex.europa.eu/legal-content/RO/TXT/?uri=CELEX:32008R1024"�http://eur-lex.europa.eu/legal-content/RO/TXT/?uri=CELEX:32008R1024� 


� � HYPERLINK "http://eur-lex.europa.eu/legal-content/RO/TXT/HTML/?uri=CELEX:32010R0995&from=RO" ��http://eur-lex.europa.eu/legal-content/RO/TXT/HTML/?uri=CELEX:32010R0995&from=RO�


� � HYPERLINK "http://eur-lex.europa.eu/legal-content/RO/TXT/HTML/?uri=CELEX:32012R0607&from=EN" ��http://eur-lex.europa.eu/legal-content/RO/TXT/HTML/?uri=CELEX:32012R0607&from=EN� 


� � HYPERLINK "http://ec.europa.eu/environment/eutr2013/_static/files/guidance/guidance-document-5-feb-13_ro.pdf" ��http://ec.europa.eu/environment/eutr2013/_static/files/guidance/guidance-document-5-feb-13_ro.pdf�


�� HYPERLINK "http://apepaduri.gov.ro/wp-content/uploads/2014/08/Regulament-delegat-nr.-363_2012_norme-de-procedur%C4%83-organiza%C8%9Bii-de-monitorizare.pdf" ��http://apepaduri.gov.ro/wp-content/uploads/2014/08/Regulament-delegat-nr.-363_2012_norme-de-procedur%C4%83-organiza%C8%9Bii-de-monitorizare.pdf�


� � HYPERLINK "http://eur-lex.europa.eu/legal-content/RO/TXT/HTML/?uri=CELEX:31993R2454&from=FR" ��http://eur-lex.europa.eu/legal-content/RO/TXT/HTML/?uri=CELEX:31993R2454&from=FR�


 





� � HYPERLINK "http://ec.europa.eu/environment/forests/flegt.htm" ��http://ec.europa.eu/environment/forests/flegt.htm� 


� � HYPERLINK "http://ec.europa.eu/environment/cites/home_en.htm" ��http://ec.europa.eu/environment/cites/home_en.htm� 


� � HYPERLINK "http://eur-lex.europa.eu/legal-content/RO/TXT/HTML/?uri=CELEX:32005R2173&from=RO" ��http://eur-lex.europa.eu/legal-content/RO/TXT/HTML/?uri=CELEX:32005R2173&from=RO� 


� � HYPERLINK "http://eur-lex.europa.eu/legal-content/RO/TXT/HTML/?uri=CELEX:31997R0338&from=RO" ��http://eur-lex.europa.eu/legal-content/RO/TXT/HTML/?uri=CELEX:31997R0338&from=RO� 


� � HYPERLINK "http://www.mmediu.ro/beta/wp-content/uploads/2012/08/2012-08-10_regulamente_ue_paduri.pdf" ��http://www.mmediu.ro/beta/wp-content/uploads/2012/08/2012-08-10_regulamente_ue_paduri.pdf� 


� https://www.ecb.europa.eu/ecb/legal/pdf/c_32620121026ro.pdf


� lege5.ro/en/Gratuit/gqydmnbrgu/metodologia-privind-organizarea-si-functionarea-sumal-obligatiile-utilizatorilor-sumal-precum-si-structura-si-modalitatea-de-transmitere-a-informatiilor-standardizate-din-08102014


� � HYPERLINK "http://apepaduri.gov.ro/wp-content/uploads/2014/08/Ghid-DDS-pt-postare-15-ian-2015.pdf" ��http://apepaduri.gov.ro/wp-content/uploads/2014/08/Ghid-DDS-pt-postare-15-ian-2015.pdf�


� �HYPERLINK "http://faolex.fao.org/docs/pdf/aut89288.pdf"�http://faolex.fao.org/docs/pdf/aut89288.pdf�


� �HYPERLINK "http://www.parlament.gv.at/PAKT/VHG/XXIV/I/I_01073/"�http://www.parlament.gv.at/PAKT/VHG/XXIV/I/I_01073/� 


� �HYPERLINK "http://www.advantageaustria.org/international/zentral/business-guide-oesterreich/importieren-aus-oesterreich/normen-und-recht/recht.ro.html" \l "content=p3"�http://www.advantageaustria.org/international/zentral/business-guide-oesterreich/importieren-aus-oesterreich/normen-und-recht/recht.ro.html#content=p3� 


� http://www.wald-in-oesterreich.at/aussenhandel-mit-holz-und-holzprodukten/


� �HYPERLINK "http://bfw.ac.at/cms_stamm/Bundesamt/PDF/BGBLA_2013_I_178.pdf"�http://bfw.ac.at/cms_stamm/Bundesamt/PDF/BGBLA_2013_I_178.pdf� 


� � HYPERLINK "http://www.legifrance.gouv.fr/affichCode.do;jsessionid=4B5C99C7F4097631E3108CAB8D32F7CA.tpdila08v_2?idSectionTA=LEGISCTA000025248752&cidTexte=LEGITEXT000025244092&dateTexte=20150519" ��http://www.legifrance.gouv.fr/affichCode.do;jsessionid=4B5C99C7F4097631E3108CAB8D32F7CA.tpdila08v_2?idSectionTA=LEGISCTA000025248752&cidTexte=LEGITEXT000025244092&dateTexte=20150519� 


� http://www.legifrance.gouv.fr/affichCode.do?cidTexte=LEGITEXT000006074220 


� http://www.legifrance.gouv.fr/affichCode.do?cidTexte=LEGITEXT000005634379 


� http://www.legifrance.gouv.fr/affichTexte.do?cidTexte=JORFTEXT000000223691&dateTexte=&categorieLien=id 


� http://www.legifrance.gouv.fr/affichTexte.do?cidTexte=JORFTEXT000022521587&categorieLien=id


� � HYPERLINK "http://circulaire.legifrance.gouv.fr/pdf/2013/03/cir_36651.pdf" ��http://circulaire.legifrance.gouv.fr/pdf/2013/03/cir_36651.pdf� 


� � HYPERLINK "http://www.legifrance.gouv.fr/affichTexteArticle.do;jsessionid=4B5C99C7F4097631E3108CAB8D32F7CA.tpdila08v_2?cidTexte=JORFTEXT000029573022&idArticle=LEGIARTI000029575089&dateTexte=20141015" ��http://www.legifrance.gouv.fr/affichTexteArticle.do;jsessionid=4B5C99C7F4097631E3108CAB8D32F7CA.tpdila08v_2?cidTexte=JORFTEXT000029573022&idArticle=LEGIARTI000029575089&dateTexte=20141015�


� http://wwf.panda.org/about_our_earth/deforestation/forests_for_life/


� � HYPERLINK "http://www.legifrance.gouv.fr/affichCode.do;jsessionid=4B5C99C7F4097631E3108CAB8D32F7CA.tpdila08v_2?idSectionTA=LEGISCTA000025248752&cidTexte=LEGITEXT000025244092&dateTexte=20150519" ��http://www.legifrance.gouv.fr/affichCode.do;jsessionid=4B5C99C7F4097631E3108CAB8D32F7CA.tpdila08v_2?idSectionTA=LEGISCTA000025248752&cidTexte=LEGITEXT000025244092&dateTexte=20150519�


� � HYPERLINK "http://crpfn.fr/admin/fichier/documentation/CBPS.pdf" ��http://crpfn.fr/admin/fichier/documentation/CBPS.pdf� 


� � HYPERLINK "http://agriculture.gouv.fr/IMG/pdf/pfn_010606.pdf" ��http://agriculture.gouv.fr/IMG/pdf/pfn_010606.pdf� 


� http://www.fnbois.com/


� http://lecommercedubois.org/


� � HYPERLINK "http://ettf.info/" ��http://ettf.info/� 


� � HYPERLINK "http://agriculture.gouv.fr/commerce-bois-illegal-flegt" ��http://agriculture.gouv.fr/commerce-bois-illegal-flegt� 


� � HYPERLINK "http://circulaire.legifrance.gouv.fr/pdf/2013/03/cir_36651.pdf" ��http://circulaire.legifrance.gouv.fr/pdf/2013/03/cir_36651.pdf�


http://www.douane.gouv.fr/articles/a10923-commerce-de-bois-et-de-produits-derives-dispositif-flegt


� � HYPERLINK "http://www.legifrance.gouv.fr/affichTexteArticle.do;jsessionid=4B5C99C7F4097631E3108CAB8D32F7CA.tpdila08v_2?cidTexte=JORFTEXT000029573022&idArticle=LEGIARTI000029575089&dateTexte=20141015" ��http://www.legifrance.gouv.fr/affichTexteArticle.do;jsessionid=4B5C99C7F4097631E3108CAB8D32F7CA.tpdila08v_2?cidTexte=JORFTEXT000029573022&idArticle=LEGIARTI000029575089&dateTexte=20141015�


� �HYPERLINK "http://www.ble.de/DE/02_Kontrolle/06_HandelMitHolz/HandelMitHolz_node.html"�http://www.ble.de/DE/02_Kontrolle/06_HandelMitHolz/HandelMitHolz_node.html� 


� �HYPERLINK "http://www.gesetze-im-internet.de/holzsig/"�http://www.gesetze-im-internet.de/holzsig/� 


� http://www.ble.de/EN/00_Home/homepage_node.html


� � HYPERLINK "http://www.jeld-wen.biz/about-jeld-wen-jw/eu-timber-regulation/" ��http://www.jeld-wen.biz/about-jeld-wen-jw/eu-timber-regulation/� 


� HYPERLINK "https://www.regjeringen.no/en/aktuelt/norway-will-implement-eu-timber-regulation/id2406924/" ��https://www.regjeringen.no/en/aktuelt/norway-will-implement-eu-timber-regulation/id2406924/�


� https://www.slf.dep.no/no/en


� http://www.miljodirektoratet.no/no/Om-Miljodirektoratet/Norwegian-Environment-Agency/


� http://www.nordicforestry.org/facts/Norway.asp


https://www.regjeringen.no/globalassets/upload/lmd/vedlegg/brosjyrer_veiledere_rapporter/norwegian_forests_2007.pdf


� � HYPERLINK "https://www.regjeringen.no/en/dokumenter/Act-relating-to-forestry-Forestry-Act/id87139/" ��https://www.regjeringen.no/en/dokumenter/Act-relating-to-forestry-Forestry-Act/id87139/�


� http://www.sabima.etp.no/levendeskog/vedlegg/51Levende_Skog_standard_Engelsk.pdf

